cyanic-selkie/wikianc huggingface dataset:
కొత్త కొండలు
కొత్త కొండలు ఆంధ్రప్రదేశ్ రాష్ట్రం, అల్లూరి సీతారామరాజు జిల్లా, గంగరాజు మాడుగుల మండలంలోని గ్రామం. ఇది మండల కేంద్రమైన గంగరాజు మాడుగుల నుండి 22 కి. మీ. దూరం లోను, సమీప పట్టణమైన అనకాపల్లి నుండి 117 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 11 ఇళ్లతో, 50 జనాభాతో 0 హెక్టార్లలో విస్తరించి ఉంది. గ్రామంలో మగవారి సంఖ్య 26, ఆడవారి సంఖ్య 24. షెడ్యూల్డ్ కులాల సంఖ్య 0 కాగా షెడ్యూల్డ్ తెగల సంఖ్య 46. గ్రామ జనగణన లొకేషన్ కోడ్ 585119 .పిన్ కోడ్: 531029.
2022 లో చేసిన జిల్లాల పునర్వ్యవస్థీకరణకు ముందు ఈ గ్రామం విశాఖపట్నం జిల్లాలో, ఇదే మండలంలో ఉండేది.
విద్యా సౌకర్యాలు
సమీప బాలబడి, మాధ్యమిక పాఠశాల‌లు గంగరాజు మాడుగులలోను, ప్రాథమిక పాఠశాల కుమ్మరగుంటలోను, ప్రాథమికోన్నత పాఠశాల బండవీధిలోనూ ఉన్నాయి. సమీప జూనియర్ కళాశాల గంగరాజు మాడుగులలోను, ప్రభుత్వ ఆర్ట్స్ / సైన్స్ డిగ్రీ కళాశాల పాడేరులోనూ ఉన్నాయి. సమీప వైద్య కళాశాల, మేనేజిమెంటు కళాశాల విశాఖపట్నంలోను, పాలీటెక్నిక్ పాడేరులోనూ ఉన్నాయి. సమీప వృత్తి విద్యా శిక్షణ పాఠశాల అరకులోయలోను, అనియత విద్యా కేంద్రం అనకాపల్లిలోను, దివ్యాంగుల ప్రత్యేక పాఠశాల విశాఖపట్నం లోనూ ఉన్నాయి.
ప్రభుత్వ వైద్య సౌకర్యం
ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. తాగునీటి కోసం చేతిపంపులు, బోరుబావులు, కాలువలు, చెరువులు వంటి సౌకర్యాలేమీ లేవు.
సమాచార, రవాణా సౌకర్యాలు
పోస్టాఫీసు సౌకర్యం, సబ్ పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి. ప్రభుత్వ రవాణా సంస్థ బస్సు సౌకర్యం, ప్రైవేటు బస్సు సౌకర్యం, రైల్వే స్టేషన్, ఆటో సౌకర్యం, ట్రాక్టరు సౌకర్యం మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి. జాతీయ రహదారి, రాష్ట్ర రహదారి, ప్రధాన జిల్లా రహదారి, జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం ఉంది. పౌర సరఫరాల వ్యవస్థ దుకాణం గ్రామం నుండి 5 నుండి 10 కి.మీ. దూరంలో ఉంది. ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో ఇతర పోషకాహార కేంద్రాలు ఉంది. గ్రామంలో వార్తాపత్రిక పంపిణీ జరుగుతుంది. ఉంది. అసెంబ్లీ పోలింగ్ కేంద్రం, జనన మరణాల నమోదు కార్యాలయం గ్రామం నుండి 5 నుండి 10 కి.మీ. దూరంలో ఉన్నాయి. సమీకృత బాలల అభివృద్ధి పథకం, అంగన్ వాడీ కేంద్రం, ఆశా కార్యకర్త, ఆటల మైదానం గ్రామం నుండి 10 కి.మీ.కి పైబడిన దూరంలో ఉన్నాయి. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది.
మూలాలు
వర్గం:గంగరాజు మాడుగుల మండలంలోని గ్రామాలు
గద్వాల మండలం
గద్వాల మండలం, తెలంగాణ రాష్ట్రంలోని జోగులాంబ గద్వాల జిల్లాకు చెందిన మండలం.
2016 లో జరిగిన జిల్లాల పునర్వ్యవస్థీకరణకు ముందు ఈ మండలం మహబూబ్ నగర్ జిల్లా లో  ఉండేది. ప్రస్తుతం ఈ మండలం గద్వాల రెవెన్యూ డివిజను లో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది.ఈ మండలంలో  21  రెవెన్యూ గ్రామాలు ఉన్నాయి. మండల కేంద్రం గద్వాల
గణాంకాలు
2011 జనాభా లెక్కల ప్రకారం మండల జనాభా 1,14,748. ఇందులో పురుషుల సంఖ్య 57,853, స్త్రీల సంఖ్య 56,895. పట్టణ జనాభా 63,489.
గురు అర్జున్
గురు అర్జున్ (పంజాబ్:ɡʊru əɾdʒən; 1563 ఏప్రిల్ 15 – 1606 మే 30) సిక్ఖు మతంలో తొలి అమరవీరుడు, సిక్ఖుల పదిమంది గురువుల్లో ఐదవ వారు, పదకొండవ గురువుగా, శాశ్వత గురువుగా ప్రఖ్యాతి చెందిన గురుగ్రంథ సాహిబ్ను సంకలనం చేసినవారు. పంజాబ్ లోని గోయింద్వాల్లో గురు రాందాస్, గురు అమర్ దాస్ కుమార్తె మాతా భాని దంపతుల చిన్న కొడుకు.
గురు అర్జున్ శతాబ్దిలో పావు వంతు భాగం సిక్కు గురువుగా జీవించారు. అమృత్ సర్ నిర్మాణాన్ని పూర్తిచేశారు, తర్ణ్ తారణ్, కర్తార్ పూర్ వంటి నగరాలను స్థాపించారు. గురు అర్జున్ సింగ్ సిక్ఖు మతానికి చేసిన అత్యున్నత కృషి పూర్వపు గురువులందరి బోధలను, వారికి పూర్వం సిక్ఖు సిద్ధాంతాలపై గట్టి ప్రభావం చూపించిన సాధు సంతుల బోధలన్నిటినీ సంకలనం చేసి ఒక పవిత్ర గ్రంథం: గురు గ్రంథ్ సాహిబ్ ను రూపకల్పన చేశారు. సిక్ఖు గురువు ద్వారా తొలిగా ప్రచురితమైన రాతప్రతి రూపంలో నిలిచివున్న ఒకే ఒక గ్రంథం.
సిక్ఖు గురువుల బోధలను నేర్చుకుని, వ్యాప్తిచేస్తూ, సిక్ఖు మతానికి విలువైన కానుకలను సిక్ఖుల ఆదాయం నుంచి ధనం, వస్తువుల రూపంలో అందుకుంటూండే మసంద్ లనే మత ప్రచారకులను గురు అర్జున్ ప్రారంభించారు. సిక్ఖులు గురుద్వారాలు, లాంగర్ (కలసి వండుకునే సామాజిక వంటశాలలు) ల నిర్మాణాలకు సహకరించేందుకు దస్వంద్ లను సిక్ఖులు చెల్లించేవారు. లాంగర్ అనేది గురునానక్ ప్రారంభించినా గురు అర్జున్ లాంగర్లను మతపరమైన కర్తవ్యంగా క్రమబద్ధమైన వ్యవస్థగా ఏర్పరిచారు, అది అప్పటినుంచీ కొనసాగుతూ వస్తోంది.
మూలాలు
వర్గం:సిక్కు మత ప్రముఖులు వర్గం:సిక్కు గురువులు వర్గం:సిక్కు మతం
జిందా తిలిస్మాత్
జిందా తిలిస్మాత్ హైదరాబాదులో తయారయ్యే ప్రసిద్ధమైన యునానీ మందు. జలుబు, తలనొప్పి, దగ్గు, ఒళ్లునొప్పులు... ఇలా అన్నింటికీ ఇది సర్వరోగనివారిణిలా పనిచేస్తుంది. ఈ మందు ఫార్ములాను కనిపెట్టింది ఔరంగాబాద్ నుండి హైదరాబాద్ కు వలస వచ్చిన హకీం మహ్మద్ మొయిజుద్దీన్ ఫారూఖీ. దాదాపు వందేళ్ల నుండి ప్రచారంలో ఉన్న ఈ ఔషధం పల్లెటూళ్లోని పచారీ కొట్టు మొదలు సిటీలోని డిపార్ట్‌మెంటల్ స్టోర్ వరకు ఎక్కడైనా దొరుకుతుంది. దేశీయ వైద్యవిధానానికి ప్రజలలో ఉన్న ఆదరణకు ఇది ఒక ఉదాహరణ.
చరిత్ర
హకీం మహ్మద్ మొయిజుద్దీన్ ఫారూఖీ యునానీ కోర్సు చేశాడు. షికాగో మెడికల్ కాలేజీ ఆఫ్ హోమియోపతి నుంచి హోమియోపతి మెడిసిన్ అండ్ సర్జరీ కోర్సు చేశాడు. ఇతడికి పరిశోధనలంటే ఇష్టం. హైదరాబాద్ మోతీ మార్కెట్‌లోని ఇతని ఇంట్లోనే ఆసుపత్రిని ఆరంభించాడు. ఒకవైపు పేదలకు వైద్యం చేస్తూనే మరోవైపు ఔషధ తయారీకి శ్రమించాడు. మందు కనిపెట్టడం ఒక ఎత్తయితే అది సరిగ్గా పనిచేస్తుందో లేదో తెలుసుకోవడం మరో ఎత్తు. ఫలితాలను అంచనావేసి మందు తయారీలో మార్పులు చేర్పులు చేసేవాడు. అలా సర్వరోగ నివారిణి జిందా తిలిస్మాత్ ఫార్ములాను కనిపెట్టాడు. దానితో పాటు ఫారుఖీ పళ్లపొడి ఫార్ములాను కూడా కనిపెట్టాడు.
వినూత్నంగా ప్రచారం
అప్పట్లో ఏ వస్తువుకైనా ప్రచారమంటే అంత తేలిక కాదు. పగలంతా వైద్యం చేసి చీకటి పడగానే మహ్మద్ మొయిజుద్దీన్ ఫారూఖీ ఏదో గ్రామానికి వెళ్లేవాడు. ఈ మందు వాడండి. మీ ఇంటిల్లిపాదికీ సర్వరోగ నివారిణి... అంటూ ఇంటింటా ప్రచారం చేసేవాడు. గ్రామాల్లో గోడలపై ఆయనే ప్రకటనలు వ్రాసేవాడు. ప్రయాణాల్లో పక్కనున్నవారికి ఉచితంగా జిందా తిలిస్మాత్ ఇచ్చేవాడు. గాలిపటాలపై కూడా వ్రాయించేవారు. ఆయన శ్రమ ఫలించింది. ప్రతి ఇంట్లోనూ తప్పక ఉండాల్సిన సర్వరోగ నివారిణిగా జిందా తిలిస్మాత్ అవతరించింది. జిందా తిలిస్మాత్, ఫారూఖీ పళ్లపొడి మందులకు తయారీదారు.. ప్రకటనకర్త.. అమ్మకందారు.. కార్మికుడు.. యజమాని అన్నీ మొయిజుద్దీన్ ఫారూఖీయే.
విశ్వవ్యాప్త మార్కెట్
ప్రజల విశ్వాసాన్ని చూరగొన్న ఈ ఔషధం ప్రస్తుతం ఒక బ్రాండ్‌గా కార్ఖానా జిందాతిలిస్మాత్ పేరుతో పెద్ద కంపెనీగా అవతరించింది. మహ్మద్ మొయిజుద్దీన్ ఫారూఖీ తనయుడు మహ్మద్ ఓవైసుద్దీన్ ఫారూఖీ ఈ కంపెనీని నడుపుతున్నాడు. ప్రస్తుతం ఈ కంపెనీ వార్షిక టర్నోవర్ 12 కోట్ల రూపాయలు. ఈ కంపెనీ ఉత్పత్తులు తెలంగాణ, ఆంధ్రప్రదేశ్ రాష్ట్రాలతో పాటు మధ్య ప్రదేశ్, కర్ణాటక, మహారాష్ట్ర, యూఎస్, సౌదీ, దుబాయ్, అబుదాబిలలో విక్రయింపబడుతున్నాయి. ఈ సంస్థలో 85 మంది కార్మికులు ఉన్నారు. ఈ సంస్థలో యంత్రాలను ఉపయోగించపోవడం ప్రత్యేకత.
సేవా కార్యక్రమాలు
ఈ సంస్థ యజమాను దీనిని ఒక వ్యాపారంలా కాక ఇదో సేవా కార్యక్రమంలా భావిస్తారు. ప్రకృతి వైపరీత్యాలు జరిగినప్పుడు వీరి వంతుగా జిందా తిలిస్మాత్, ఫారూఖీ పళ్లపొడి ఉచితంగా పంపిణీ చేస్తారు. ఏటా హైదరాబాద్ నుంచి హజ్ యాత్రకు వెళ్లే వారికి కూడా దీన్ని బహుమతిగా ఇస్తారు.
బయటి లింకులు
వర్గం:ఔషధాలు వర్గం:తెలంగాణ భౌగోళిక గుర్తింపులు వర్గం:భారతదేశ భౌగోళిక గుర్తింపులు వర్గం:భౌగోళిక గుర్తింపులు
డేగ రెక్కల చప్పుడు (నవల)
డేగ రెక్కల చప్పుడు యండమూరి వీరేంద్రనాథ్ రాసిన నవల.
అతిథి
అతిథి 2007లో విడుదలైన ఒక తెలుగు సినిమా. మహేష్ బాబు హీరోగా నటించాడు. ఈ సినిమాకు ముందు విడుదలైన మహేష్ బాబు సినిమా పోకిరి తెలుగు చలన చిత్ర రంగంలో సంచలనాత్మక విజయం సాధించగా, వెంటనే వచ్చిన సైనికుడు చిత్రం భాక్సాఫీస్ దగ్గర విఫలమైన నేపథ్యంలో ఈ సినిమా విడుదలయ్యింది. "థమ్సప్" శీతల పానీయాల ప్రకటనలకు ఈ సినిమాలోని హీరో పాత్రను వాడారు.
డేగ రెక్కల చప్పుడు (నవల)
కథ సారాంశం
రామకృష్ణ శాస్త్రి భారత సైన్యంలో పనిచేసిన ఒక మాజీ ఉద్యోగి. నరనరాన దేశభక్తిని జీర్ణించుకున్న అసలు సిసలు సిపాయి. తల్లి తండ్రిని పోగొట్టుకున్న ఇతనికి ఉన్న ఏకైక తోడు ప్రేమించిన అమ్మాయి వైదేహి. అనుకోని పరిస్థితుల్లో అల్-ఖైదా దృష్టి ఇతని మీద పడుతుంది. వాళ్ళకి అవసరమయిన ఒక ఫైల్ కోసం ఇతన్ని ఉపయోగించుకోవాలనుకుంటారు. ఈ విషయం అతనికి ఆఖరి నిమిషంలో తెలుస్తుంది. వాళ్ళు అనుకున్న పని పూర్తి చేసి వాళ్లకి సహాయపడతాడు. దేశం కోసం ప్రాణాలు సైతం లెక్క చెయ్యని రామకృష్ణ ఎందుకు ఈ పనిచేసాడు, అతని అసలు ఉద్దేశ్యం ఏంటి అన్నది అసలు కథాంశం. ఇందులో మొదటి భాగం అంతా ఆఫ్ఘనిస్తాన్ భౌగోళిక, చారిత్రక నేపథ్యం, తాలిబాన్ల ఆవిర్భావం, ఆఫ్ఘనిస్తాన్ లోని గిరిజన తెగల ఆచార వ్యవహారాలూ,రష్యా-అమెరికా ల మధ్య నలిగిపోయిన ఆఫ్ఘన్ పౌరుల హక్కుల గురించి వుంటుంది.
అతిథి
కథ
ఢిల్లీలో ఒక కుర్రవాడు బెలూన్లు అమ్ముకుంటుంటాడు. అతడు ఒక పాపకు బెలూన్ ఇచ్చిన తరువాత జరిగే ఘటనలవల్ల ఆ పాప కుటుంబం ఆ కుర్రవాడిని తమ ఇంటికి "అతిథి"గా ఆహ్వానిస్తారు. ఒకమారు కొందరు దుండగులు ఆ పాప తల్లిదండ్రులను చంపగా ఆ నేరం అతిథిపై పడుతుంది. అతను అరెస్టవుతాడు. ఆ పాప కూడా అతనిని అసహ్యించుకుంటుంది. left|thumb|250px|అభిమానుల పోస్టరు
డేగ రెక్కల చప్పుడు (నవల)
కథ సారాంశం
స్వార్థపూరిత రాజకీయ నాయకుల ఎత్తుగడలనీ, మత చాంధస వాదుల మూర్ఖపు ఆలోచనలనీ, సామన్యుల బ్రతుకులని నేల రాస్తున్న ఉగ్రవాద సంస్థల అరాచకత్వాన్నీ, వాటికి కొమ్ము కాచే దేశాధినేతల కుయుక్తులనీ, సమాజంలో పాతుకు పోయిన స్వార్థాన్ని, కరడు గట్టిన మానవత్వాన్ని కళ్ళకు కట్టినట్టుగా చూపించారు. రచనా స్వేచ్ఛ ఎక్కువగా తీసుకున్నప్పటికీ నవల మొత్తం చదివాక అవసరమే అనిపిస్తుంది. కొన్ని యథార్థ సంఘటనలు, కొన్ని కల్పితాలు కలగలిపి రాసిన ఈ పుస్తకం ప్రస్తుతం ప్రపంచాన్ని గడగడలాడిస్తున్న ఉగ్రవాద కలాపాలకు అద్దం పడుతుంది.
అతిథి
కథ
14 సంవత్సరాల తరువాత అతిథి (ఇప్పుడు మహేష్ బాబు) జైలునుండి విడుదలయ్యాక అమృత (అమృతారావు) అనే యువతికి పరిచయమౌతాడు. వారి మధ్య ప్రేమ పెరిగింది. అయితే ఆమె తల్లిదండ్రులే ఇంతకు ముందుకు హత్య చేయబడ్డారని, అందువల్ల ఆ యువతి ఇప్పటికీ "అతిథి"ని ద్వేషిస్తున్నదనీ అతనికి తెలుస్తుంది. హైదరాబాదు చేరిన అమృతను చంపాలని ఆ పాత రౌడీ విలన్ కైజర్ ప్రయత్నిస్తున్నాడని హీరో తెలుసుకుంటాడు. అంతే కాకుండా నిజాయితీ పరునిగా పేరుపడ్డ ఒక పోలీసు ఆఫీసర్, గూండా లీడర్ కైజర్ ఒకరేనని కూడా హీరో తెలుసుకుంటాడు.
డేగ రెక్కల చప్పుడు (నవల)
మూలాలు
వర్గం:నవలలు వర్గం:యండమూరి వీరేంద్రనాధ్ రచనలు
అతిథి
కథ
ఆ విలన్ హీరోయిన్‌ను ఎత్తుకుపోతాడు. అతనినుండి హీరోయన్‌ను రక్షించుకోవడం పతాక సన్నివేశం.
పాటలు
మణిశర్మ సంగీత దర్శకత్వం వహించిన ఈ సినిమాలో 6 పాటలున్నాయి. ఆడియో విడుదల సెప్టెంబరు 27, 2007న జరిగింది.
మూలాలు, వనరులు
వర్గం:ఘట్టమనేని మహేశ్ ‌బాబు సినిమాలు వర్గం:తెలుగు కుటుంబకథా చిత్రాలు వర్గం:తెలుగు ప్రేమకథ చిత్రాలు వర్గం:కోట శ్రీనివాసరావు నటించిన సినిమాలు వర్గం:నాజర్ నటించిన చిత్రాలు వర్గం:బ్రహ్మానందం నటించిన సినిమాలు వర్గం:సునీల్ నటించిన చిత్రాలు వర్గం:రాజీవ్ కనకాల నటించిన చిత్రాలు వర్గం:వేణుమాధవ్ నటించిన చిత్రాలు వర్గం:మణిశర్మ సంగీతం అందించిన సినిమాలు
కౌండిన్య
కర్ణాటకాశ్చ తైలంగా ద్రావిడా మహారాష్ట్రకాః। గుర్జరాశ్చేతి పంచైవ ద్రావిడా వింధ్యదక్షిణే॥  సారస్వతాః కాన్యకుబ్జా గౌడా ఉత్కళమైథిలాః।  పంచగౌడా ఇతి ఖ్యాతా వింధ్యస్యోత్తరవాసినః॥
కౌండిన్య మహర్షి గౌడ కుల మూలపురుషుడు. కౌండిన్యుల వారి వారసులు గౌడులు. వీరికి ఉపనయన సంస్కారాలు ఉంటాయి. గౌడ సారస్వత బ్రాహ్మణులు. వీరు వేద పారంగతులు ధైర్య సాహసులై కొంటకాలము సా.శ.12వ శతాబ్దము నుండి చాళుక్య చక్రవర్తుల ఆధీనంలో దక్షిణ భారతదేశంలోని ముఖ్య ప్రాంతాలను పాలించారు. వారిలో చెప్పుకోదగిన వారు సుమారు 1650 వ సంవత్సరములో సర్ఢార్ సర్వాయి పాపన్న గౌడ్ గోల్కోండ ఖిల్లాని పరిపాలించాడు తెలంగాణముఖ్య ప్రాంతాలను పాలించారు, కన్నడ దేశాన్ని పాలించిన కెంపె గౌడ ఈయన 1513-1569 మధ్య కాలంలో జీవించాడు. భారతదేశంలో ప్రముఖ నగరమైన బెంగుళూరు (1537లో) ఈయన స్థాపించినదే. కెంపె గౌడ వంశీకులు 18వ శతాబ్దము వరకు కర్ణాటక, ఆంధ్రప్రదేశ్ ముఖ్య ప్రాంతాలను పాలించాడు.
కౌండిన్య వంశ చరిత్ర
కౌండిన్యుడు ఒక గొప్ప వేద పండితుడు. ఇతను వశిష్టుడి వంశంలో జన్మించినవాడు. ఇతని పేరు మీద గోత్రం పుట్టింది. కౌండిన్య గోత్రోద్భవులు ఇప్పుడు చెప్పబడుతున్న గౌడులు, వీరు నిజానికి వైదిక బ్రాహ్మణులు వీరికి ఉపనయన సంస్కారాలు ఉండేవి. ఇప్పటికి కూడా ఉత్తరభారతావనిలో గౌడ సారస్వత బ్రాహ్మణులుగా పిలువబడుతారు. వీరు చరిత్రలో గల కొన్ని అనివార్య కారణాల వలన వీరు దక్షిణాదికి వలస వెళ్లి వారి బ్రాహ్మణత్వాన్ని విడిచి కొందరు, విడువక కొందరు ద్రావిడ బ్రాహ్మణులుగా ఉన్నారు. బ్రాహ్మణత్వాన్ని విడిచిన వారు తెలంగాణా, ఆంధ్రా ప్రాంతాల్లో ఈత తాటి కల్లు (సురాపానం) తీసే పనిలో ఉన్నారు. అది కూడా వారి చరిత్రే అని చెప్పాలి. క్షీర సాగర మథనంలో బయలు వెడలిన అమృతమే ఈ కల్లు (సురాపానం). ఇప్పుడు కొందరు ఉపనయనముల గావించి పౌరోహిత్యాన్ని ఆచరిస్తున్నారు.
భద్రాశ్వుడను మహర్షికి ఘృతాచి అనే అప్సరస ఘృతాచి, మొదటి భార్య ఆమెకి భద్ర, శూద్ర, మద్ర, శలభ, మలద, బలా, హల, గోచలప, తామరస, రత్నకూట అనే పదిమంది కుమార్తెలు, ప్రభాకరుడు అనే కుమారుడు జన్మించారు.యుక్త వయసుకి వచ్చిన తరువాత భద్రాశ్వుడు ఈ పదిమంది కన్యలను నవబ్రహ్మలలో మూడవ వాడైన అత్రిమహర్షికిచ్చి వివాహం చేశాడు.అత్రిభార్యలందరూ సుందరాంగులు, సద్గుణశొభితలు, పతివ్రతలై యున్నారు.పైవారిలో మద్ర అను ఆమెకి “చంద్రుడు” కుమారుడుగా పుట్టాడు.ఆ సుందరాంగుడు అయిన చంద్రుడ్ని చూచి రాహువు తనకి ఆహారము దొరికెను అనుకుని మ్రింగడానికి వచ్చింది.రాహువుని చూచిన మద్ర భయంతో వణుకుచు మూర్చపోయింది. ఇది చూచిన సూర్యుడు కూడా స్పృహతప్పి ఆకాశం నుండి భూమి మీదకి పడుచుండగా ప్రపంచమంతా గాఢాందకారం ఆవరించింది. ఇది చూచిన అత్రిమహర్షి తన శక్తితో క్రిందపడుచున్న సూర్యుని మధ్యలో ఆపుచు – “ఖర కిరణా ! నీకుశుభముగాక ! ” అనగానే ఆ ముని వాక్య శక్తికి క్రిందపడబోయే సూర్యుడు మునుపటి వలనే స్వస్తుడై, యథాస్థితిని పొంది, అత్రిముని పైన గౌరవం కలిగి అత్రిముని గోత్రబృందాన్ని ప్రసిద్ధులు అయ్యేట్లు చేయ సంకల్పించి ఆత్మగుణ భవ్యులైన ఆత్మ జన్ములను సృష్ఠించాడు.వారందరూ సర్వగుణ వర్ధిత కీర్తులు, బ్రహ్మవాదులు, ఉర్వీరమణ ప్రపూజితులు, వేదవిదులు, ఆర్యధర్మ సంభార సమగ్రులు, ఉత్తములు, భాసురతేజులు, యోగనిష్ఠాగరిష్ఠులైన వరిష్టులయ్యారు. ఈ భూమ్మీద బ్రహ్మ వంశోద్భవుడైన అత్రిమహర్షికి శాంతమూర్తి, యశశ్శరదిందు చంద్రికా పరివృత దిగ్వధూమకుట భవ్యతలుండు, అఖిలార్థవేది, సుందర తనురాజితుడు, కరుణానిధి, పుణ్య సముద్రుడైన శ్రీకౌండిన్యుడు ఉద్భవించిన క్రమము ఎట్టిదనిన – ఈశ్వరుడు త్రిపురాసుని సంహరించడానికి పూర్వం, రాక్షసులంతా లోక కంటకులై దేవాతలను ఏ విధంగా అయినా జయించి అమృత పానంతో అమరత్వాన్ని పొందాలన్న కోరికతో దేవలపై దండెత్తి వారిని హింసించడం వలన వారి ధాటికి తట్టుకోలేని ఇంద్రుడు భయపడి మునులందరితో కలసి హిమాలయాలలో చాలాకాలం వుండిపోవడం వలన దిక్పాలకులు తమ పనులను సక్రమంగా నిర్వహింప లేకపోవడం వలన భూలోకంలో వర్షాలు సమయానికి కురవక కరువు కాటకాలతో పంట పొలాలన్నీ బీడువారి నెఱలు వచ్చి మానవులంతా ఆకలితో అలమటిస్తూ ఆహాకారలు చేస్తున్నారు. అప్పుడు లోక కళ్యాణం ఆశించిన మహర్షులందరూ కలసి బ్రహ్మయైన అత్రిమహర్షిని దర్శించి భూలోక వాసులను రక్షించి ఆకలి బాధల నుండి నివారణ చేయుడని ప్రార్థించారు. వారి ప్రార్థన మన్నించిన అత్రి మహర్షి దయార్ధ్ర హృదయుడై తన ఆత్మ తేజస్సుతో “ఓమ్ గౌడశ్యా శ్శివాయ స్వాహా” అనే దివ్య మంత్రోచ్చారణతో ఆయుధాన్ని ధరించిన ఒక దివ్య పురుషుణ్ణి ఉద్భవింపజేసి ఆ మానసపుత్రునకు “కౌండిన్యు” డని నామకరణం చేసి “కుమార ! నా తపః శక్తితో నీకు అనేక దివ్య శక్తులని అనుగ్రహించితిని భూలోకంలో వర్షాలు కురవకపోవడం వలన మానవులు ఆహార పానీయాలు లేక అల్లాడిపోతున్నారు. కనుక నీవు వెంటనే భూలోకంలోకి వెళ్ళి నీ దివ్య మహిమతో దేవలోక - భూలోక వాసులకు ఆహార పానీయలు కల్పించి రక్షించు” అని ఆజ్ఞాపించాడు.
తండ్రి ఆజ్ఞను శిరసావహించిన కౌండిన్యుడు భూలోకానికి వచ్చి రోగాగ్రస్తులై పడి వున్న మానవుల రోగాల్ని పోగొట్టడానికి ఆరోగ్యాన్నిచ్చే అనేక దివ్య మూలికలని, నయనానందకరములైన అనేకానేక లతాపుష్పాదులను సృష్ఠించి, గౌడ మంత్ర ప్రభావంతో మధుర రసాలిచ్చే కల్ప వృక్షాలనబడే ఈత, తాడి, కొబ్బరి మొదలగు ఫల వృక్షాల్ని కల్పించి వాటి సాయంతోను, అలాగే ధాన్యాదులను సృష్ఠించి దేవలోక భూలోక వాసులకి ఆహారాలను సమకూర్చి రక్షించాడు. (మూలం...బ్రాహ్మణ మార్తాండము) సా.శ. 357 లో థాయిలాండులో ప్రాంతీయంగా వాడబడు సంస్కృత భాషలో శ్రీకౌండిన్య చరిత్ర వ్రాయబడింది.
బ్రహ్మజ్ఞాన సంపన్నుడు, శివ పూజా దురంధరుదు, సత్యవాడి తపోధనుడైన సుమంతుడను వానికి “ప్రదేవ” అనే భార్యయందు “మాయాకన్య” అనె కుమార్తె పుట్టింది. ఆ కన్య క్రమంగా స్త్రీగా మారి పూర్ణ యౌవ్వనవతి కాగా సుమంతుడు వరుణి అన్వేషణ ప్రారంభించాలని అనుకున్నాడు. అంతలో కౌండిన్యుడు తన తండ్రి అయిన అత్రిమహర్షి ఆజ్ఞానుసారం వివాహం చేసుకోవడం కోసం సుమంతుని వద్దకు వచ్చాడు. సుమంతుడు తన దివ్య దృష్ఠితో కౌండిన్యుని వృత్తాంతం తెలుసుకుని మిక్కిలి సంతోషించి తన కన్యను చూపించి వివాహం ఆడుమని కోరాడు. సమాన రూప లావణ్య వయస్సుతో శోభిల్లుతున్న ఆ యువతీ యువకులు పరస్పరం దర్శించుకుని వివాహానికి అంగీకరించారు. అప్పుడు సుమంతుడు పరమానంద భరితుడై తన భందు వర్గాన్ని సువాసినులైన ముని పత్నులని రప్పించి మాయాకన్యని కౌండిన్యునికి ఇచ్చి మహావైభవంగా వివాహం చేశాడు. చిరకాలమా అన్యోన్య దంపతులు సంసార సుఖములు అనుభవించగా తేజోవంతులు, దివ్యజ్ఞాన సంపన్నులైన కౌండిల్య, ఆయుధర్ముడు, వామాక్షుడు, దేవాశ్రయుడను నలుగురు పుత్రులు జన్మించారు. వీరే కౌండిన్య గోత్రోద్భవులైన దేవగౌడలు.
కౌండిన్య పుత్రుల వివాహము
కుమారులు యుక్త వయస్కులైన తరువాత కౌండిల్యునకి – సత్యపాంధుని పుత్రిక అయిన స్ఫురద్రూపితోనూ, ఆయుధర్మునకు విమలాదేవితోను, వామాక్షునకు – నిర్మలాదేవి తోనూ, దేవాశ్రయునకు – కుశలాదేవి తోనూ వివాహాలు జరిపించాడు.తరువాత వీరు నలుగురు నాలుగు గోత్ర నామములతో వ్యవహరింపబడ్డారు. వీరు కూడా అమోఘ తపశ్శక్తి సంపన్నులై తమ మహిమలతో కల్పవృక్షములైన తాటి, ఈత, కొబ్బరిచెట్ల నుండి అమృత సిద్ధ రసములని సృష్ఠించి దేవ మానవులకిచ్చి వారి మన్నన లందుచుండెడివారు.
దేవగౌడుల – శివగౌడుల గోత్రములు
alt=Kempegowda I.jpg|thumb|కెంపే గౌడ (1) అత్రిగోత్రము (2) కౌండిన్య గోత్రము (3) కౌండిల్య గోత్రము (4) ఆయుధామ గోత్రము (5) హూమాక్ష గోత్రము (6) దేవాశ్రయ గోత్రము. ఈ గోత్రీకుల వారంతా శివదీక్షాపరాయణులు, శివ పూజా దురంధరులై దేవగౌడులని, శివ గౌడులని ఆకాలమున పిలువబడేవారు. వీరు తమ అద్భుత తపఃశ్శక్తి తోను, గౌడ మంత్ర ప్రభావం తోనూ, కల్ప వృక్షముల నుండి అమృత సిద్ధ రసములను కల్పించి దేవలోక వాసులయున గరుడ, గంధర్వ, యక్ష, సిద్ధ, నాగ, కిన్నర, కింపురుషాదులకు ఇచ్చి వారి ప్రశంసలకు పాత్రులు అవుతుండేవారు. దేవతలు ఆ అమృత సిద్ధ రసములను తాగి వాటి ప్రభవముతో బ్రహ్మజ్ఞాన సంపన్నులై విలసిల్లిరి.
కౌండిన్యునకు శంకర సాక్షాత్కారము
ఈ విధంగా కౌండిన్యుడు తన భార్య అయిన మాయాకన్యతో దీర్ఘకాలము సంసార సుఖములు అనుభవించి, తన కుమారులందరు దివ్యజ్ఞాన సంపన్నులు, సంతానవంతులు అయునందుకు ఎంతగానో ఆనందపడుతూ ఎటువసంటి చింతా లేనివాడై ఆనందంగా తపస్సుకు పోవడానికి నిశ్చయించుకుని తన జ్యేష్టుడైన కౌండిల్యుని పిలిచి – “నాయనా! నా ఆశీర్వాద బలంతో నీ సంతతి వారంతా కౌండిల్య గోత్రీకులై ఈ భూమి ఉన్నంత కాలం వారి సంతతి ఉంటుంది అని దీవించి” మిగిలిన కుమారుల వద్ద భార్య వద్ద అనుమతి పొంది శివుని గూర్చి తపస్సు చేయడానికి హిమాలయాలకు వెళ్ళిపోయాడు. అక్కడొక దివ్యస్థలాన్ని ఎంచుకుని ఈశ్వరుని కోసం ఘోర తపస్సు చేయడం ఆరంభించాడు. ఈ విధంగా అనేక దివ్య వర్షాలు గడిచాయి. అప్పుడు అతని తపస్సుకు మెచ్చిన పరమేశ్వరుడు ప్రత్యక్షమై – “నాయనా! కౌండిన్య! నిన్ను భూలోకమునకు పంపిన పని నెరవేరింది. నీవు నా అంశమున జన్మించావు కనుక నీ కీర్తి ఈ భూమ్మీద శాశ్వతంగా ఉండేలా అనుగ్రహించాను. ఇక నుండి నీ వంశం ఈ లోకంలో ఆ చంద్ర తారార్కము ప్రఖ్యాతి గాంచగలదు. నీ తపస్సుకు మెచ్చి నీకు శాశ్వత బ్రహ్మలోక సౌఖ్యం కలిగేలా చేస్తున్నాను” అని వరమిచ్చి శివుడు అంతర్ధానమయ్యాడు. పరమేశ్వర సాక్షాత్కరంతో పులకితుడైన కౌండిన్యుడు పరమేశ్వరుని-
కౌండిన్య వంశక్రమము
పూర్వమొకప్పుడు పరమేశ్వరుడు కైలాసంలో ప్రమథ గణములతో కూడి తృప్తిగా సురాపానము చేసి సంతోషముగా వున్న సమయంలో శివ భకులలో అగ్రగణ్యుడైన నందీశ్వరుడు శివునకు నమస్కరించి – “మహాదేవా! దివ్య పురుషుడైన కౌండిన్య వంశీయులగు దేవగౌడుల వంశక్రమాన్ని తెలుము” అని ప్రార్థించాడు. దానికి అంగీకరించిన పరమశివుడు – “వత్సా! కౌండిన్య కుమారుడై దేవగౌడుడని ప్రఖ్యాతి గావించిన కౌండిల్యునకు – స్ఫురద్రూపి లకు నారాయణగౌడు అనువాడు జన్మించాడు. వానికి తన్వి అనే భార్యయందు – “ఉద్దాలక” అనువాడును, అతనికి తేజ ప్రభ అను ఆమెకి – “శౌణకర్ణి” అనువాడును, అతనికి శ్రౌత ధవ్యుడును, ఇతనికి గౌరవగ్రీవుడును, ఇతనికి వాగై రజితుడనువాడును, యీ వాగై రజితునకు ఆహుతి అని కన్యయందు అరణ్యుడను వాడు, యితనికి వామరధ్యుడును, యితనికి గోపనాశ్యుడనువాడు, ఈ గోపనాశ్యునకు కళ్యాణి అనే ధర్మపత్ని యందు పరమధర్మస్వరుపుడు, సత్యసంధుడైన గోపాలుడను వాడు జన్మించాడు. ఇతడే గోపాల గౌడుడను ప్రసిద్ధ నామంతో విలసిల్లి విదేహ, కోసల, కాశీరాజ్యాలను పాలించాడు. వీరు భూలోకంలో గౌడ వంశానికి చెందిన గోత్రకారులయ్యారని పరమేశ్వరుడు నందీశ్వరునకు చెప్పాడు.
కౌండిన్యాశ్రమ స్థల నిరూపణ
“కదిరి” అనంతపురం జిల్లాలోని కదిరి తాలుకాకు కదిరి ముఖ్య పట్టణం. ఇది పాకాల-ధర్మవరం రైల్వే లైనులో ఉంది. ఇక్కడ ప్రాచీన శ్రీనరసింహస్వామి వారి దేవాలయం ఉంది. ఈ స్టేషనుకు సమీపంలో “ముక్తాపురము” అనే గ్రామము ఉంది. ఇక్కడకు ఒకటిన్నర మైలు దూరంలో ఉంది. శాసనము : త్రేతాయాం ప్రథమ పాదే, దేవగౌడస్య నామః క్రమ ప్రాప్తానాం, కనిష్ఠానాం కాటమ గౌడశ్యః, మహిశూర ప్రాంతానాం “ముక్తాపుర గ్రామ నామస్య” ప్రదేశాయాం, కౌండిన్య శ్రమాయాం స్థాపయిత్వా భవతి, శివలింగ ప్రతిష్ఠానాం, సహస్ర శతత్రయః శిష్యోభవతి, శ్రీ నిజ సద్గురుభ్యోన్నమః |నిత్యం పూజానాం వదతిః | మహాభాగో లభతే శాశ్వత కైవల్యాంగశ్చతిః || అని ఉంది. ఇంకా అక్షరాలు స్పష్టంగా కనిపించని అనేక శిలాఫలకానున్నాయి. పై శాసనన్ని బట్టి కౌండిన్య వంశోద్భవులైన దేవగౌడులలోని అనేక మహానుభావులు వారి వంశాలను క్రమంగా త్రేతాయుగంలో వుద్భవించారని, వారందరూ గొప్ప తపః ప్రభావ సంపన్నులని ఈశ్వర సాక్షాత్కారం పొందారని, వారిలోని ఆఖరివాడు కాటమగౌడని తెలుస్తుంది. ఈకాటమగౌడు మహాభారత యుద్ధానంతరం వరకు వున్నాడని, శివపూజా దురంధురుడైన యీ మహనీయుడు తన వంశచరిత్రను, తన వంశానికి మూలపురుషుడైన కౌండిన్యుని స్మారక చిహ్నాన్ని ఆ చంద్రతార్కం నిలిచేలా భూలోకంలో స్థాపించాలని సంకల్పించి స్వయంగా తన తపోబలంతో కైలాసానికి వెళ్ళి శివానుగ్రహంతో ఒక శివలింగాన్ని తెచ్చి ముక్తాపుర గ్రామంలో పద్దెనిమిది ప్రాకారాలు గల ఒక బ్రహ్మాండమైన శివాలయాన్ని నిర్మించి అందులో శివలింగాన్ని ప్రతిష్ఠించి ఆ ప్రదేశానికి “కౌండిన్యాశ్రమం” అని నామకారణం చేశాడు. ఈ కాటమ మహేశ్వరుడు తనకు గల మూడు వేలమంది శిష్యులతో కలిసి ఆ కైలాసపతిని నిత్యభిషేకములతో ధూప-ధీప-నైవేద్యాదులతో సేవిస్తూ పగలు రాత్రి అనే తేడా లేకుండా భజనాది కార్యక్రమములతో తన యిష్టదైవమైన శివుణ్ణి పూజిస్తూ భూలోక కైలాసమో అన్నట్లు ప్రతిదినము భక్తులకు అఖండ ప్రసాద వితరణతో పాటు శివపురాణము, శివ లీలామహత్యము, శివగీతాములు, శివతత్త్వసారము, మొదలైన గ్రంథాలని చదివి వినిపిస్తూ, అంత్యమందు ఈ పంచభూతలతో కూడిన దేహము పతనం అయిన తరువాత శాశ్వత కైవల్యాన్ని పొందుట వలన అయన కటమ మహేశ్వరుడనే ప్రసిద్ద నామంతో విరాజిల్లెనని నందీశ్వరునిచే చెప్పబడిన శివపురాణములో రాయబడింది. ఈ శివాలయంలో గౌడలే అర్చకులుగా ఉండి శివారాధన చేస్తూ అత్యంత శ్రద్ధాసక్తులతో శివున్ని సేవించి కడపట శివ సాన్నిధ్యాన్ని పొందారని పై పురణంలో చెప్పబడింది. కనుక అప్పటి నుండి గౌడులందరూ శైవ మతస్తులని, గణపతి పూజ్యులనియు, శాక్తేయులు శక్తిని (పార్వతి) ని పూజించువారని శివపూజాగ్రగణ్యులు అని తెలియుచున్నది. శివుడు తన ప్రమథ గణాధిపతులైన నందీశ్వర, భృంగీశ్వర, చండీశ్వర, అశ్వముఖాదులతో గూడి సురాపానము చేసి పరమానంద భరితుడైనట్లు శివపురాణాంతర్గత శివలీలా మహత్యము, శివరాత్రి మహత్యము,, శివతత్త్వసారమనె గ్రంథాలలో వర్ణించబడింది. సురులందరు సురాపానము చేసినట్లు భృంగీస్వరస్తమనే గ్రంథంలో ఉంది. శివ గీతముతో పాటు గౌడ గీతములు, గౌడ గేయములు పాడబడేవని తెలియచున్నవి. నన్నెచోడుడు అనే మహాకావి తన “కుమార సంభవము” అనే గ్రంథములో శివుని పై అలిగిన పార్వతి తమస్సు చేయుటకు అడవికి పోయినపుడు అక్కడున్న ఎరుకల స్త్రీలు “జీఱిక కల్లు ద్రావి మద సింధుర గామిను లన్ని కేరియల్ వాఱుచు గౌడ గీతములు పాడుచు బొల్పుగ గ్రాలియాడుచున్ । అని వర్ణించాడు. ఇటువంటి గౌడ గీతములు అనేకములున్నట్టు ఈ గౌడ గీతములతో గౌడులు గౌరీశంకరులను స్తుతిస్తూ పరమానంద భరితులై సుఖంగా తమ జీవిత ధర్మాన్ని నిర్వహించే వారని “ఆదిగౌడ దీపిక” అనే గ్రంథంలో వ్రాయబడింది.
భారత దేశ వ్యాప్తంగా ప్రస్తుతం ఉన్న కౌండిన్య వంశ గోత్రాలు
1.అత్రి గోత్రము (ఉత్తర భారతం) 2.శ్రీకౌండీన్య గోత్రము (తెలంగాణ, ఆంధ్రప్రదేశ్, తైలాండ్)3.భరద్వాజ గోత్రము, (ఉత్తర భారతం) 4.కశ్యప గోత్రము కర్నాటక, జార్కండ్) (ఉత్తర భారతం) 5.వశిష్ట గోత్రము. (ఉత్తర భారతం)6.కౌండీల్య గోత్రము, (తెలంగాణ, ఆంధ్రప్రదేశ్, ఉత్తర భారతం)7.జమదగ్ని గోత్రము. (ఉత్తర భారతం) (మహారాష్ట్ర, కోంకణ్, గోవా) 8.భార్గవ గోత్రము, (ఉత్తర భారతం)9.శ్రీవత్స గోత్రము (ఆంధ్రప్రదేశ్, తెలంగాణ) 10.శివ గోత్రము, (తమిళనాడు)11.దత్తాత్రేయ గోత్రము (ఉత్తర భారతం) 12.ధనంజయ గోత్రము (ఉత్తర భారతం) 13.సురాబాండేశ్వర గోత్రము (ఆంధ్రప్రదేశ్, తెలంగాణ)14.తుల్య గోత్రము. (ఉత్తర భారతం)15.శ్రీ కంఠ మహేశ్వర గోత్రము (ఆంధ్రప్రదేశ్, తెలంగాణ) 16.వృద్ద గోత్రము. (తెలంగాణ, ఆంధ్రప్రదేశ్) 17.కారుణ్య గోత్రము. (ఆంధ్రప్రదేశ్, తెలంగాణ) 18.బృగు గోత్రము. (ఉత్తర భారతం)19.అగస్త్య గోత్రము (కేరళ)20. ఆయుధామ గోత్రము. (ఉత్తర భారతం)21. హూమాక్ష గోత్రము. (ఉత్తర భారతం)22. దేవాశ్రయ గోత్రము. (ఉత్తర భారతం)
రాష్ట్రలవారిగా కౌండిన్య వంశస్థులు
1.ఆంధ్రప్రదేశ్ ( గౌడ, గౌడ్, ఈడిగ, శెట్టిబలిజ, యాత, శ్రీశయన, సహస్రార్జున ) 2.తెలంగాణ ( గౌడ, గౌడ్) 3.అరుణాచల్ ప్రదేశ్ ( జైస్వాల్, బేహాట్, కల్వార్) 4.అస్సాం ( జైస్వాల్, బేహాట్,, సురి ) 5.బీహార్ ( బేహాట్, చాదురై, సౌండిక్, సొండి, సొంది, సుంది, కలార్, దద్సెన, జైన్ ) 6.ఛత్తీస్ ఘడ్ ( డేగ్ సేన, కలార్, సిన్హా, జైస్వాల్, సుంది, కొస్రే ) 7.గోవా ( గౌడ సరస్వత్, కలార్, పార్పి, నాందరి, భండారి, పాటిల్, జదర్, మిస్త్రి ) 8.గుజరాత్ ( బౌటా, రాండ్రియ, వడివాల, కుబేర్, ప్రహకర్, కలాల్ ) 9.హరియాన ( అహ్లూవాలియా, కలాల్, ) 10.హిమచల్ ప్రదేశ్ ( అహ్లూవాలియా, కలాల్) 11.జమ్మూ కశ్మీర్ ( గౌడ సరస్వత్, అహ్లూవాలియా, కలాల్) 12.జార్ఖండ్ ( జైసర్, చౌదరి, భగత్, సిండిక్, జైస్వాల్, సుండి, బేహాట్, కల్వార్, సురి) 13.కర్ణాటక ( ఈడిగ, గౌడ, గౌడ సరస్వత్, బిల్వాస్, నామాదరి, మోరాసు, పూజారి, షిండే) 14.కేరళ ( ఎజువా, తియ్యా, బిల్వా, విల్లవార్స్, జైస్వాల్, రామ్, చౌక్స్) 15.మధ్యప్రదేశ్ ( మహాజన్, చౌదరీ, సూర్యవంశి, సుండి, మాళవియ, కలాల్, సుర్దెష్ కలాల్, జైన్ కలార్, దహర్వాల్, జాహర్యా, సాహు, దంగేర్ లాల్, ) 16.మహారాష్ట్ర ( కలాల్, గౌడ్ కలాల్, భండారీ, నామదర్యా, బిల్లవా, జైన్ కలార్ ) 17.మణిపూర్ ( జైస్వాల్, బేహాట్, కల్వార్ ) 18.మేఘాలయ ( జైస్వాల్, బేహాట్, కల్వార్ ) 19.మిజోరం ( జైస్వాల్, బేహాట్, కల్వార్ ) 20.నాగాలాండ్ ( జైస్వాల్, బేహాట్, కల్వార్ ) 21.ఒరిస్సా ( గౌడ, సుండ్రి, సునిరి, సౌండిక్, అహ్లూవాలియా, కలాల్, వాయిల్యా ) 22.పంజాబ్ ( సోమవంశి, చౌదరీ, కరన్ వాల్, పారేట, టాక్, మేవ్రా, ఏర్జియా, సువాల్క ) 23.రాజస్తాన్ ( ధనేటవల్, జైస్వాల్, పాటాల్, వేగ్రా ) 24. సిక్కిం ( జైస్వాల్, బేహాట్, కల్వార్ ) 25. త్రిపుర ( జైస్వాల్, బేహాట్, కల్వార్ ) 26.ఉత్తరఖండ్ ( కలాల్, జైస్వాల్ ) 27.ఉత్తరప్రదేశ్ ( జైస్వాల్, బేహాట్, కల్వార్, చౌదరీ ) 28.పశ్చిమ బెంగాల్ ( గౌడ, గౌర్, కలాల్, కల్వార్, ప్రసాద్, సుంధి, సిందిర్ ) 29.తమిళనాడు (నాడర్, షెహనార్, ఐవార్, ఇల్లాత్, పిల్లమార్, నాథన్ ) 30.ఢిల్లీ, డయ్యు, డామన్, లక్షద్వీప్, పాండిచ్చేరి, యానాం ( గౌడ, జైస్వాల్ ) 31.శ్రీలంక ( దుర్వే, నల్వీర్ ) 32.థాయిలాండ్, సుమిత్ర, ( జావా కుండిన్, కుందిన్).
ఇతర లింకులు
మూల గ్రంథాలు ఋగ్వేదము, శివనందీశ్వర సంవాదము, శివతత్త్వసారము, బోధాయన సూత్రం, మత్స్య పురాణం, స్కంద పురాణం, బృహత్ సంహిత, హితోపదేశం, ప్రబోధ చంద్రోదయం, మూహుర్త చింతామణి, వరహా శాసనం, పురాణ నామ చంద్రిక, మహా భారతం, ఖాలీపురం తామ్రశాసనం, బ్రాహ్మణోత్పత్తి మార్తాండం, ఆది గౌడ దీపిక, మను ధర్మశాస్త్రము, సాహిత్య దర్పణం, మాండూక్యోపనిషత్తు, సనత్కుమార సంహితం, కచ దేవయాని కథ, శౌనక శుక్ర సంవాదము. మల్లిఖార్జున సిద్ధయోగి గౌడ పురాణం, గంగవంశ చరిత్ర, వాల్మీకి రామాయణం, సుశ్రుత సంహిత, కల్హణ రాజతరంగిణి, శతపథ బ్రాహ్మణం, కాశీయోగీశ్వరుల వారు మౌఖికంగా చెప్పిన బ్రాహ్మణ చరిత్ర.
వర్గం:పురాణాలు వర్గం:పురాణ పాత్రలు
ఖలిస్తాన్ కమెండో ఫోర్స్
ఖలిస్తాన్ కమాండో ఫోర్స్ లేదా KCF పంజాబ్ రాష్ట్రంలో నిర్వహిస్తున్న ఒక సాయుధ సిక్కు సంస్థ. యుఎస్ స్టే డిపార్ట్‌మెంటు, పంజాబ్ పోలీసు ఇంటెలిజెన్స్ యొక్క అసిస్టెంట్ ఇనస్పెక్టర్ జనరల్ ప్రకారం ఈ కె.సి.ఎఫ్ భారతదేశంలోని అనేక హత్యలకు కారణం. దీనిలో 1995లో ముఖ్యమంత్రి బియాంత్ సింగ్ హత్య కూడా ఉంది.
సంస్థ గురించి
ఈ సంస్థ వివాదస్పదమైనది. ఇది 1984లో భారత సాయుధ దళాలు గోల్డెన్ టెంపుల్ లో ప్రవేశించి చేపట్టిన కార్యక్రమాల ఫలితంగా యేర్పడినది. భారత ప్రభుత్వం ప్రకారం కె.సి.ఎఫ్ అనేది ఒక టెర్రరిస్టు సంస్థ. కానీ ఏ టెర్రరిస్టు కార్యకలాపానికి గానీ, హత్యలకు పాల్పడినప్పటికీ ప్రపంచవ్యాప్తంగా దానిని టెర్రరిస్టు సంస్థగా ప్రకటించలేదు. ముఖ్యంగా యునైటెడ్ స్టేట్స్ డిపార్టుమెంట్ ఆఫ్ స్టేట్స్ ద్వారా ఈ సంస్థ టెర్రరిస్టు సంస్థగా గుర్తించబడలేదు.
ఖలిస్తాన్ కమాండో దళాలు సభ్యులు స్వాతంత్ర్య సమరయోధులుగా చెప్పుకోవడానికి, సిక్కులలో ఒక వర్గం సహకారం ఉంది.
ఏర్పాటు, నాయకత్వం
ఖలిస్తాన్ కమెండో ఫోర్స్ 1986లో మన్‌బిర్‌సింగ్ చాహెరుచే స్థాపించబడింది.
1986 ఆగస్టు 8 న పంజాబ్ పోలీసులు మన్‌బిర్‌సింగ్ చాహెరు (హరి సింగ్) ను అరెస్టు చేసారు. ఆయన పోలీసు కస్టడీలో ఉండగా హత్యకు గురయ్యాడు. లేదా అదృశ్యమయ్యాడు. చాహెరు అరెస్టు కాబడిన తరువాత మాజీ పోలీసు అధికారి సుఖ్‌దేవ్‌సింగ్ ("సుఖా సిపాహి"గా సుపరిచితుడు) కె.సి.ఎఫ్ బాధ్యతలు స్వీకరించాడు. ఆయన తన పేరును "లాబ్‌సింగ్"గా మార్చుకున్నారు.
ఆయన మరణం తరువాత కె.సి.ఎఫ్ కన్వార్జిత్‌సింగ్ సుల్తాన్‌విండ్‌చే నడుపబడింది. అక్టోబరు 18, 1989 న కన్వార్జిత్ సింగ్ సుల్తాన్‌విండ్, ఇద్దరు యితర కె.సి.ఎఫ్. సభ్యులు జలంధర్ వద్ద పోలీసులచే అరెస్టు కాబడ్డారు. కానీ ఒక సభ్యుడు తప్పించుకోవడానికి ప్రయత్నించాడు. కన్వార్జిత్‌సింగ్ సుల్తాన్‌విండ్ ఆ సంస్థ గురించి వివరాలు చెప్పకుండా ఉండటానికి సైనైడ్ టాబ్లెట్ తిని మరణించాడు.
క్షీణత
1988, జూలై 12, న పోలీసులు లాబ్‌సింగ్‌ను హతమార్చారు.. ఆయన మరణం సంస్థను దెబ్బతీసింది. ఆయన మరణం తరువాత ఈ సంస్థ వివిధ వర్గాలుగా విడిపోయింది. వాటిలో వాస్సన్‌సింగ్ జఫార్‌వాల్, పరమ్‌జిత్‌సింగ్ పంజ్వాల్, గుర్జాంత్‌సింగ్ రాజస్థానీల నాయకత్వాలలో వివిధ వర్గాలు యేర్పడినవి.
లాబ్‌సింగ్ మరణం తరువాత ఈ సంస్థ విఫలం చెందడానికి మరొక కారణం ఈ సంస్థ బబ్బర్‌ఖల్సాతో పొత్తు పెట్టుకోవడంలో విఫలం చెందడం. లాబ్‌సింగ్, సుఖ్‌దేవ్‌సింగ్ బబ్బర్ ప్రారంభించిన పొత్తు విఫలం చెందింది.
పోలీసులు, భారతీయ భద్రతా దళాలు ఆ సంస్థ యొక్క ప్రాంతీయ కమాండర్లను, లెప్టినెంటు జనరళ్లను వివిధ గొడవలలో పట్టుకోవడం లేదా కాల్చి చంపడం మూలంగా సంస్థ క్షీణించింది.
1980లు
ఈ సంస్థ భారతదేశంలో 1984 లో అమృత్ సర్ స్వర్ణదేవాలయంలో జరిగిన ఆపరేషన్ బ్లూస్టార్ యొక్క ప్రతీకారంగా భారతీయ సైన్యంతో తలపడింది.
ఆపరేషన్ బ్లూస్టార్‌లో భారత దళానికి నాయకత్వం వహించిన అరుణ్‌వైద్య అనే జనరల్ ను హత్య చేసింది.
ఈ సంస్థ ఆల్కహాల్, సిగరెట్లు, యితర సంప్రదాయవాద సిక్కుమతం ద్వారా నిషేధించబడిన వస్తువులను అమ్మే వారిపై దాడులు చేసింది.
1990లు
1980లలో జరిగిన ఓటముల తరువాత ఈ సంస్థ 1990లలో తన పోరాటాలను కొనసాగించింది. కొన్ని సార్లు ఈ సంస్థ యితర టెర్రరిస్టు గ్రూపులతో కలసి పనిచేసింది.
జూన్ 1991 లో ఈశాన్య పంజాబ్ లో ఒక పాసింజర్ రైలుపై దాడి జరిపినపుడు సుమారు 50 మంది (అధికంగా హిందువులు) మరణించారు. సెప్టెంబరు 1993 లో న్యూఢిల్లీ లో కాంగ్రెస్ యువజన అద్యక్షుడైన మణీంద్రసింగ్ బిట్టాను లక్ష్యంగా చేసుకుని జరిగిన బాంబ్ బ్లాస్టు ఫలితంగా ఎనిమిది మంది ప్రజలు మరణించారు.
పోలీసులు వేదాదిమంది అనుమానితులను కాల్చి చంపి, అనేక మంది శవాలను హత్య కేసులను కప్పిపుచ్చడానికి దహనం చేసింది.
ఖలిస్తాన్ ఉద్యమంలో పాల్గొన్న నాలుగు ప్రధాన మిలిటెంట్ల గ్రూపులలో ఒకటిగా 1995లో జాబితాలోనికి ఈ సంస్థ చేరింది.
2000లు
జూన్ 2006లో కె.సి.ఎఫ్ యొక్క పంజ్వాలీ వర్గం సభ్యుడైన కుల్బీర్ సింగ్ బారాపిండ్ యు.ఎస్ నుండి భారతదేశానికి వచ్చాడు. ఆయన భారతదేశంలో టెర్రరిస్టు కార్యకలాపాలకు పాల్పడి తప్పుడు పాస్‌ఫోర్టుతో యునైటెడ్ స్టేట్స్ వెళ్ళినందున భారతదేశానికి పంపించబడ్డాడు. ఆయన భారతదేశంలో 32 కేసులలో నిందితుడు. ఆయన 1990ల ప్రారంభంలో మూడు హత్య కేసులలో అరెస్టు కాబడ్డాడు. ఆయన అరెస్టు తరువాత, ఖలిస్తాన్ ఉద్యమాన్ని శాంతియుత పద్ధతిలో నడిపిస్తానని ప్రకటించాడు. 2003 లో క్రెడిట్ కార్డు మోసంలో ఖాలిద్ అవాన్ జైలులో ఉన్నప్పుడు ఇన్‌వెస్టిగేషన్ ప్రారంభమైనది. ఈ మోసానికి తనకు పరమజిత్ సింగ్ పంజ్వార్ అనే కె.సి.ఎఫ్ నాయకునితో సంబంధం ఉన్నTlu తెలిపాడు. 2007 లో అవాన్ కు 14 యేండ్ల జైలు శిక్ష ఖరారు చేసారు.
స్థితి
2008 నుండి కె.సి.ఎఫ్ లో ఒక వర్గానికి పరంజిత్ పంజ్వార్ నాయకత్వం వహించాడు. భారతదేశంలో పదిమంది వాంటెడ్ క్రిమినల్స్ జాబితాలో ఆయన పేరు ఉంది.
"గ్లోబల్ టెర్రరిజం డాటాబేస్" యొక్క యూనివర్సిటీ ఆఫ్ మేరీలాండ్ బీటా వెర్సన్ ఆ సంస్థ రెండి మిలిటరీ టార్గెట్ దాడులు, 9 పోలీసులపై దాడులు లేదా ప్రభుత్వంపై దాడులు, 9 ప్రజలపై, మత, రవాణా లేదా విద్యా సంస్థ పై దాడులు భారత, పాకిస్తాన్లో చేసినట్లు జూన్ 2009 లో రికార్డు చేసింది.
ఈ కె.సి.ఎఫ్ భారతదేశంలో నిషేధించబడింది.
మూలాలు
వర్గం:ఉగ్రవాదం
గారపాటి సాంబశివరావు
గారపాటి సాంబశివరావు తెలుగుదేశం పార్టీ సీనియర్ నాయకులు. దెందులూరు నుంచి 1989, 1995, 1999, 2004లో ఎమ్మెల్యేగా నాలుగుసార్లు శాసనసభకు ప్రాతినిధ్యం వహించాడు. 1999-2004లో మంత్రిగా కూడా పనిచేశారు.
మరణం
అనారోగ్యంతో అతను 75 యేళ్ల వయసులో 2022 ఫిబ్రవరి 2న పశ్చిమ గోదావరి జిల్లా పెదపాడు మండలం,  నాయుడుగూడెం లోని స్వగృహంలో తుదిశ్వాస విడిచాడు.
మూలాలు
వర్గం:రాజకీయ నాయకులు వర్గం:2022 మరణాలు వర్గం:తెలుగుదేశం పార్టీ రాజకీయ నాయకులు వర్గం:ఆంధ్రప్రదేశ్ వ్యక్తులు వర్గం:ఆంధ్రప్రదేశ్ మాజీ మంత్రులు
జూలకంటి రంగారెడ్డి
జూలకంటి రంగారెడ్డి తెలంగాణ రాష్ట్రానికి చెందిన రాజకీయ నాయకుడు. ఆయన మిర్యాలగూడ నియోజకవర్గం నుండి మూడుసార్లు ఎమ్మెల్యేగా గెలిచాడు.
రాజకీయ ప్రస్థానం
జూలకంటి రంగారెడ్డి 1978లో కమ్యూనిస్టు పార్టీ ఆఫ్ ఇండియా (మార్కిస్టు)లో చేరాడు. ఆయన అనంతరం పార్టీలో యువజన సంఘ నాయకునిగా, సీఐటీయూ (కార్మిక సంఘం) సభ్యులుగా, నల్గొండ జిల్లా కార్యదర్శిగా, సిపిఎం రాష్ట్ర కార్యవర్గ సభ్యులుగా వివిధ హోదాల్లో పని చేశాడు.
జూలకంటి రంగారెడ్డి 1994లో సీపీఎం అభ్యర్థి పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి టి.విజయసింహారెడ్డి పై 20093 ఓట్ల మెజారిటీతో గెలిచి తొలిసారి అసెంబ్లీకి ఎమ్మెల్యేగా ఎన్నికయ్యాడు. ఆయన 2004 ఎన్నికల్లో తెలుగుదేశం పార్టీ అభ్యర్థి పి.చంద్రశేఖర్‌రెడ్డిపై, 2009 ఎన్నికల్లో కాంగ్రెస్ అభ్యర్థి తిరునగరి గంగాధర్‌పై గెలిచాడు.
మూలాలు
వర్గం:నల్గొండ జిల్లా నుండి ఎన్నికైన ఆంధ్రప్రదేశ్ శాసన సభ్యులు వర్గం:నల్గొండ జిల్లా వ్యక్తులు వర్గం:కమ్యూనిస్టు పార్టీ ఆఫ్ ఇండియా రాజకీయ నాయకులు
పెద్దపొలం
పెద్దపొలం ఆంధ్రప్రదేశ్ రాష్ట్రం, అల్లూరి సీతారామరాజు జిల్లా, గంగరాజు మాడుగుల మండలంలోని గ్రామం. ఇది మండల కేంద్రమైన గంగరాజు మాడుగుల నుండి 15 కి. మీ. దూరం లోను, సమీప పట్టణమైన అనకాపల్లి నుండి 106 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 17 ఇళ్లతో, 57 జనాభాతో 0 హెక్టార్లలో విస్తరించి ఉంది. గ్రామంలో మగవారి సంఖ్య 30, ఆడవారి సంఖ్య 27. షెడ్యూల్డ్ కులాల సంఖ్య 0 కాగా షెడ్యూల్డ్ తెగల సంఖ్య 57. గ్రామ జనగణన లొకేషన్ కోడ్ 585121 .పిన్ కోడ్: 531029.
2022 లో చేసిన జిల్లాల పునర్వ్యవస్థీకరణకు ముందు ఈ గ్రామం విశాఖపట్నం జిల్లాలో, ఇదే మండలంలో ఉండేది.
విద్యా సౌకర్యాలు
సమీప బాలబడి, మాధ్యమిక పాఠశాల‌లు గంగరాజు మాడుగులలోను, ప్రాథమిక పాఠశాల కుమ్మరగుంటలోను, ప్రాథమికోన్నత పాఠశాల పాడేరులోనూ ఉన్నాయి. సమీప జూనియర్ కళాశాల గంగరాజు మాడుగులలోను, ప్రభుత్వ ఆర్ట్స్ / సైన్స్ డిగ్రీ కళాశాల పాడేరులోనూ ఉన్నాయి. సమీప వైద్య కళాశాల, మేనేజిమెంటు కళాశాల విశాఖపట్నంలోను, పాలీటెక్నిక్ పాడేరులోనూ ఉన్నాయి. సమీప వృత్తి విద్యా శిక్షణ పాఠశాల అరకులోయలోను, అనియత విద్యా కేంద్రం అనకాపల్లిలోను, దివ్యాంగుల ప్రత్యేక పాఠశాల విశాఖపట్నం లోనూ ఉన్నాయి.
ప్రభుత్వ వైద్య సౌకర్యం
ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. తాగునీటి కోసం చేతిపంపులు, బోరుబావులు, కాలువలు, చెరువులు వంటి సౌకర్యాలేమీ లేవు.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
పోస్టాఫీసు సౌకర్యం, సబ్ పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి. ప్రభుత్వ రవాణా సంస్థ బస్సు సౌకర్యం, ప్రైవేటు బస్సు సౌకర్యం, రైల్వే స్టేషన్, ఆటో సౌకర్యం, ట్రాక్టరు సౌకర్యం మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి. జాతీయ రహదారి, రాష్ట్ర రహదారి, ప్రధాన జిల్లా రహదారి, జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో కంకర రోడ్లు ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో అంగన్ వాడీ కేంద్రం, ఇతర పోషకాహార కేంద్రాలు ఉన్నాయి. గ్రామంలో వార్తాపత్రిక పంపిణీ జరుగుతుంది. ఉన్నాయి. అసెంబ్లీ పోలింగ్ కేంద్రం, జనన మరణాల నమోదు కార్యాలయం గ్రామం నుండి 5 నుండి 10 కి.మీ. దూరంలో ఉన్నాయి. సమీకృత బాలల అభివృద్ధి పథకం, ఆశా కార్యకర్త, ఆటల మైదానం గ్రామం నుండి 10 కి.మీ.కి పైబడిన దూరంలో ఉన్నాయి. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది.
భూమి వినియోగం
పెద్దపొలంలో భూ వినియోగం కింది విధంగా ఉంది:
వర్గం:గంగరాజు మాడుగుల మండలంలోని గ్రామాలు
వ్లాడిమర్ నబొకొవ్
బాల్యం- యౌవ్వనం
నబొకొవ్ 1899 ఏప్రల్ 22వ తేదీన సెంట్ పీటర్స్బర్గ్ లో ఒక కులీన కుటుంబంలో జన్మించాడు. భోగభాగ్యాలతో, చదువు సంస్కారాలతో పూర్వంనుంచీ రాజ్యవయవహారాల్లో ప్రముఖపాత్ర వహించిన కుటుంబం కావటంతో నబొకొవ్ బాల్యమునుంచీ పాశ్చాత్య (ఇంగ్లీషు, ఫ్రెంచ్) సంస్కృతి ప్రభావంలో పెరిగాడు. ఇటలీ, స్విట్జర్లాండ్, ఫ్రాంసు, ఇంగ్లాండు దేశాల్లో తల్లిదండ్రులతో విలాసయాత్రలు చేసి వస్తూండటమే కాదు, చిన్నతనమునుంచి ఇంగ్లీషు నర్సులు, గవర్నెస్ లు నబొకొవ్ కు ఇంగ్లీషు, ఫ్రెంచ్, రష్యన్ నేర్పేవారు. నబొకొవ్ కు ఇద్దరు తమ్ముళ్ళు, ఇద్దరు చెల్లిళ్ళు.ఆదర్సప్రాయులైన తల్లితండ్రులు.నబొకొవ్ వ్రాసిన స్వీయచరిత్రలో (స్పీక్, మెమొరీ) లో తన బాల్యాన్నీ, యౌవన ప్రధమావస్థ అనుభవాల్నీ విపులంగా చిత్రించడంలో ఆతని తల్లితండ్రులు ఇచ్చిన స్వేఛ్చాపూరితమైన వాతావరణంలో పెరిగానని వ్రాసుకొన్నాడు.వనాల్లో అడవుల్లో సీతాకోకచిలుకల్ని వెంటాడి పట్టుకొని రకరకాల జాతుల్నీ సేకరించడం నబొకొవ్ చిన్నతనమ్నుంచీ జీవితాంతం వరకు కొనసాగించిన హాబీ. చివరకాయన అందులో అపారమైన శాస్త్రజ్ఞానం సంపాదించాడు.అమెరికన్ విశ్వవిద్యాలయంలో జీవశాస్త్రంలో సీతాకోక చిలుకల్ని గురుంచి ప్రత్యేక విభాగపు ప్రొఫెసర్గా పనిచేసారు.అటువంటి స్వేచ్చా వనవిహారి నబొకొవ్ ఇంచుమించు 11వ యేటనుంచే ఆడపిల్లలతో స్నేహాలు,వారిపట్ల ప్రత్యేక ఆకర్షణా అనురాగం పెంపొందిచుకోవడం జరిగింది.15వ యేట కవిత్వం, ఇంగ్లీషు కవిత్వం అల్లడం ప్రారంభించాడు. అదంతా ప్రేమ కవిత్వమే. 16వ యేట తమారా అనే పదిహేనేళ్ళ అమ్మాయి ప్రేమలో పడ్డాడు. తల్లికి నబొకొవ్ చేష్టలు అన్నీ తెలుసు. కాని ఎక్కడ ఎప్పుడు మందలించాలో కూడా తెలుసు అని రాసుకున్నాడు నబొకొవ్. తండ్రి జార్ చక్రవర్తి నిరంకుశ పరిపాలనలో లిబరల్ మేధావి వర్గానికి ప్రాతినిధ్యం వహించిన న్యాయవాది, రచయిత. 1914లో సైన్యంలో చేరి 1917–18 లో రాజ్యాంగ సభకు ఎన్నుకోబడి, బోల్షెనిక విప్లవకారులచే అరస్టు చేయబడి లిబరల్ అయిన భూస్వామి వర్గానికి చెందినవాడు కావడంవల్ల 1919లో ప్రవాసియై, 1922లో బెర్లిన్ లో ఉపన్యసిస్తూ ఇద్దరు రష్యన్ ఫాసిస్ట్ ల చేతిలో హత్య చేయబడ్డాడు.తండ్రి స్వచ్చంద ప్రవృత్తీ, సచ్చీలము స్వేచ్చాప్రియత్వము నబొకొవ్ మీద చెరగని ముద్ర వేశాయి. నిందారోపణము చేయడము, తెగనాడటమూ, జీవితంలో పడ్డా కష్టాలకూ, పోగొట్టుకున్న భోగభాగ్యాలకూ మనః ప్రవృత్తిలో చేదు నింపుకొన్ని దాన్ని నిరంతరము అభివ్యక్తం చేస్తూ ఉండటమూ తండ్రీకొడుకుల ప్రకృతిలో మచ్చుకైనా కానరాదు. 1918లో నబొకొవ్ 19యేళ్ళ ప్రాయంలో రష్యానుంచి ఆతని కుటుంబం అన్నీ వదులుకొని దేశాంతరగతులు అయ్యారు. తన 48వ యేట వ్రాసిన స్వీయ చరిత్ర స్మృతులు (Speak Memory Biography Revisited) గ్రంధంలో ఇలా వ్రాసుకున్నాడు: మళ్ళీ ఆపరిసరాలను ఇప్పుడు దర్సిస్తే ఎట్లా ఉంటుందో నేనూహించుకోలేక పోతున్నాను. దొంగ పాస్ పోర్టుతో వళ్దామా అనిపిస్తుంది ఒక్కోసారి.మారుపేరుతో అలా చేయడం సాధ్యమే. కానీ నేపెట్టకీ అలా చేయలేనేమో!!!.
రచనలు- జీవిత విశేషాలు
నబొకొవ్ తన అరవైయేళ్ళ జీవితాన్ని హెగెల్ పద్దతిలో గతి తార్కికంగా విశ్లేషించి-మొదట రష్యాలో గడిపిన 20ఏళ్ళు ధెసిస్ గానూ, పశ్చిమ యూరప్ లో గడిపిన 20ఏళ్ళు ఆంటె థిసిస్ గానూ, అమెరికాలో గడిపిన చివరి 20ఏళ్ళూ సింధెసిస్ గానూ పేర్కొన్నాడు.ఇవి మూడ వలయాలు అంటాడు.లోలిత మొదలైన నవలలు చివరి 20ఏళ్ళ కాలానికి చెందినవి. వీటిలో పరిణితి చెందిన నబొకొవ్ రసానుభూతీ, మేధప్రవృత్తి, ఆయన వ్యక్తిత్వ వైశిష్ట్యపు ముద్రతో కళాఅ స్వరూపాన్ని పొందాయి. లోలిత(Lolita) లో రసానుభూతి ద్వారానూ, పినిన్(Pnin),  పేల్ ఫైర్(Pale Fire) నవలల్లో మేధాప్రధానమై ప్రహేళికా రచన ద్వారానూ నబొకొవ్ వాసనా పరంపరనుంచీ విముక్తి మార్గాన్ని అంవేషించి లక్ష్యసిద్ధి పొందాడనడం సత్యదూరం కాదు.
1935లో బెర్లిన్లో ఉంటూ నాజీ వ్యవస్థ రూపొందుతున్న సమయంలో వ్రాసిన నవల పేరు శిరఛ్చేదానికి పిలుపు (Invitation to a Beheading) నబొకొవ్ సాహిత్యం ద్వారా సాగించిన అంవేషణకు ఇది ఒక తార్కాణం.ఇందులోని శిల్పం ఫ్రాంజ్ కాఫ్కా నవలల్ని జ్ఞప్తికి తెస్తుంది. పశ్చిమ యూరప్ లో ఉన్నప్పుడు వ్రాసిన నవల్ నిస్పృహ (Despair). అందులోని నాయకుడు ఒక వ్యాపారస్థుడు. అద్దంలో తన ముఖం తను చూచుకొనేందుకు భయపడే ఈవ్యక్తి మరో వ్యక్తి (దిక్కులేని పెదవాడు) తనకు ప్రతిబింబమని నమ్మి, వాడికి డబ్బు ఆశచూపి, వాణ్ణి హత్యచేసి, తను వాడుగా పారిపోవడం ద్వారా తన సమస్యల నుంచీ విముక్తి పొదే యత్నము చెస్తాడు. ఇది కూడా రష్యన్ భాషలో వ్రాయబడింది. 1965లో ఇంగ్లీషులోనికి తెచ్చినప్పుడు నబొకొవ్ దాన్నే చాలా భాగం మార్చివ్రాసాడు.
నబొకొవ్ ఎప్పుడూ తీవ్ర నిద్రలేమి రోగంతో బాధపడేవాడు. అందుకేనేమో అతనికి నిద్ర అంటే నచ్చదు, నిద్రను మానవుడి మానసిక చిత్రవధ (Mental Torture) గా అభివర్ణించాడు.
నబొకొవ్ తన జీవితపు చివరి దశను మొంట్రాక్స్, స్విట్జర్లాండు లొ గడిపాడు. కొడుకు, భార్య సన్నిధిలో 1977 జూలై 2వ తారీకున తుది శ్వాస విడిచాడు.
===
కుష్వంత్ సింగ్
కుష్వంత్ సింగ్  (ఫిబ్రవరి 2 1915 – మార్చి 20 2014) భారతీయ రచయిత, న్యాయవాది, రాజకీయవేత్త, జర్నలిస్టు.ఇండో-ఆగ్లియన్ రచయితగా కుష్వంత్ సింగ్ విశిష్ట లౌకిక వాదిగా సుపరిచితులు. దేశవ్యాప్తంగా ఉగ్రవాద దాడులు జరుగుతున్న సమయంలో వాటి నుంచి తప్పించుకునేందుకు భారతీయ వీఐపీలకు పోలీసులు కొన్ని ముందు జాగ్రత్త చర్యలు సూచించారు. కొన్ని పనులు ఎట్టి పరిస్థితుల్లోనూ చేయవద్దని చెప్పారు. సిక్కుల చరిత్ర, సాహిత్యం లాంటి అనేక అంశాలపై అద్భుతమైన రచనలు చేసిన కుష్వంత్ సింగ్, సునిశితమైన హాస్యానికి పెట్టింది పేరు. తన హాస్యం, కవిత్వం పై ప్రేమ మూలంగా ఆయన యోగన పత్రికకు సంపాదకులుగానూ, "ది ఇల్లస్ట్రేటెడ్ వీక్లీ ఆఫ్ ఇండియా", "ద నేషనల్ హెరాల్డ్",, "హిందూస్థాన్ టైమ్స్" లకు సంపాదకత్వం వహించారు. కుష్వంత్ సింగ్ పంజాబ్‌లో స్వర్ణ దేవాలయంనుంచి తిరుగుబాటుకు నాయకత్వం వహించిన జర్నేల్ సింగ్ భిందర్‌వాలేను తన రచనలతో నేరుగా ఢీకొన్నప్పటికీ 1984లో ఆపరేషన్ బ్లూస్టార్ తర్వాత ఇందిరాగాంధీ ప్రభుత్వానికి దూరమయ్యారు ఆపరేషన్ బ్లూస్టార్‌కు నిరసనగా ఆయన తనకు ప్రభుత్వం ప్రకటించిన ‘పద్మభూషణ్' పురస్కారాన్ని వాపసు చేసారు. తర్వాత ప్రభుత్వం 2007లో ఆయనకు ‘పద్మవిభూషణ్' అవార్డును ప్రకటించింది.
ప్రారంభ జీవితం
ఆయన న్యాయవాద కోర్సు చదువుటకు ముందు న్యూఢిల్లీ లోని మోడర్న్ స్కూల్ లోనూ, లాహోర్ లోని ప్రభుత్వ కళాశాలలోనూ, న్యూఢిల్లీ లోని సెయింట్ కాలేజీ లోనూ విద్యనభ్యసించారు.
కెరీర్
కుష్వంత్ సింగ్ "యోజన" అనే భారత ప్రభుత్వ జర్నల్; ది ఎల్లస్ట్రేటెద్ వీక్లీ ఆఫ్ ఇండియా అనే వారపత్రిక;, రెండు ముఖ భారతీయ వార్తాపత్రికలైన "ది నేషనల్ హెరాల్డ్", "హిందూస్థాన్ టైమ్స్"కు సంపాదకత్వం వహించాడు.ఈ కాలంలో "ది ఇల్లస్ట్రేటెడ్ వీక్లీ" పత్రిక భారత దేశ ప్రముఖ పత్రికగా 65,000 నుండి 400000 వరకు సర్క్యులేషన్ పెంచుకుంది. 9 సంవత్సరాలు ఈ వీక్లీలో పనిచేసిన తరువాత జూలై 25 1978 న ఆ పత్రిక యాజమాన్యం తక్షమే వైదొలగాలని కోరింది. సింగ్ ఆ పదవిని వదలిన తర్వాత ఆ స్థానంలో కొత్త సంపాదకుడు అదే దినం చేరాడు.ఈ వారపత్రిక పాఠకులను బాగా కోల్పోయింది.
సింగ్ ప్రతిరోజూ ఉదయం 4 గంటలకు నిద్రలేచి ఆయన స్వహస్తాలతో రచనలు చేసేవాడని చెబుతారు. ఆయన పనులు రాజకీయ వ్యాఖ్యానం, సమకాలీన వ్యంగ్య రచనల నుండి ఉర్దూ కవిత్వం, సిక్కు మత గ్రంథాల యొక్క విశిష్ట అనువాదాల వరకు ఉండేవి. ఈ రచనలలో పేరు ఉన్నప్పటికీ తన కాలం "విత్ మాలిస్ టు వర్డ్స్ ఒన్ అండ్ ఆల్" క్రమం తప్పకుండా లౌకిక బోధనలు, శాంతి సందేశాలను కలిగి ఉండేవి. మిగిలిన రచయితలో ఆయన వ్యక్తిగతంగా ధైర్యసాహసాలున్న రచయిత. ఆయన ఉర్దూ, పంజాబీ భాషలలో కూడా తన రచనలను కొనసాగించారు.
ఆయన రాసిన చివరి పుస్తకం "ది గుడ్, ది బాడ్ అండ్ ది రెడిక్యులస్" 2013 అక్టోబరులో ప్రచురితమైనది. ఆ తర్వాత ఆయన రచనలలను ఆపివేసినారు.
రాజకీయ జీవితం
1980 నుండి 1986 వరకు కుష్వంత్ సింగ్ భారత దేశ ఎగువ సభ అయిన రాజ్యసభలో సభ్యునిగా ఉన్నారు. ఆయన చేసిన దేశ సేవకు భారత ప్రభుత్వ విశిష్ట పురస్కారమైన పద్మభూషణ అవార్డు 1974 లో వచ్చింది.ఆయన భారత సైన్యం జరిపిన "ఆపరేషన్ బ్లూ స్టార్"కు నిరసించి ఆ పురస్కారాన్ని తిరస్కరించారు. In 2007, the Indian government awarded Khushwant Singh the Padma Vibhushan. ఒక ప్రముఖ వ్యక్తిగా సింగ్ నాటి ప్రధానమంత్రి ఇంధిరా గాంధీ పరిపాలనలో పాలక పక్షమైన కాంగ్రెస్ పార్టీ పై ఆరోపణలకు అనుకూలంగా వ్యవహరించేవారు. ఆయన వ్యంగ్యంగా "ఎస్టాబ్లిష్ మెంట్ లిబరల్" అనేవారు.భారత రాజకీయ వ్యవస్థలో సింగ్ విశ్వాసం "సిక్కు వ్యతిరేక అల్లర్ల"కు లోనై తద్వారా ఇందిరాగాంధీ హత్యకు దారితీసిందని కాంగ్రెస్ వారి ద్వారా అరోపించబడింది.కానీ అతను భారత ప్రజాస్వామ్య వ్యవస్థను ఇచ్చిన హామీని దృఢసంకల్పంతో సానుకూల ఉన్నారు, న్యూఢిల్లీ హై కోర్టు న్యాయవాది అయిన హె.ఎస్.ఫూల్కా ద్వారా ఆవిష్కరించబడిన సిటిజన్స్ జస్టిస్ కమిటీలో కూడా పనిచేశారు.
వ్యక్తిగత జీవితం
ఆయన "కవాల్ మాలిక్"ను వివాహం చేసుకున్నారు. వారికి ఒక కుమారుడు (రాహుల్ సింగ్), ఒక కుమార్తె (మాలా). సినిమా నటి "అమృతా సింగ్" ఆయన సోదరుడు అయిన దల్జీత్ సింగ్, రుక్షసాన సుల్తానా ల కుమార్తె. ఆయన న్యూఢిల్లీ లోని ఖాన్ మార్కెట్ సమీపంలో గల "సుజన్ సింగ్ పార్క్" వద్ద ఉండేవారు. ఢిల్లోలో మొదటి అపార్ట్‌మెంట్ కాంప్లెక్స్ ఆయన తండ్రి ద్వారా 1945 లో కట్టించబడిన ఆ "సుజనా సింగ్ పార్క్"కు ఆయన తాత గారిపేరుతో వ్యవహరిస్తారు. తన పెద్ద మేనకోడలు టిస్కా చోప్రా ఒక ప్రసిద్ధ TV, సినిమా నటి..
మరణం
ఆయన మార్చి 21 2014 న సాధారణ మరణాన్ని పొందారు. ఆయన వయస్సు 99 సంవత్సరాలు. ఆయన మరణానికి దేశ రాష్ట్రపతి, ఉప రాష్ట్రపతి, ప్రధానమంత్రి తమ సంతాపాన్ని తెలియజేశారు. ఆయన అంత్య క్రియలు ఢిల్లీలోని "లోఢి శ్మశాన వాటిక"లో అదే దినం జరిగినవి.
నాటకాలు
టెలివిజన్ డాక్యుమెంటరీ: Third World—Free Press (also presenter; Third Eye series), 1982 (UK).
ఉందా సాగర్ (చెరువు)
ఉందా సాగర్, తెలంగాణ రాష్ట్ర రాజధాని హైదరాబాదు లోని పాతబస్తీ మధ్యలో ఉన్న చెరువు. ఇది, రంగారెడ్డి జిల్లాలోని శంషాబాదు సమీపంలో ఉన్నా ఉందానగర్ ఉంది. హైదరాబాదులోని నాలుగు చెరువుల్లో (షామీర్‌పేట్ చెరువు, మీర్ ఆలం చెరువు, హుస్సేన్ సాగర్, ఉందా సాగర్) ఒకటైన ఈ చెరువు, 275 చదరపు కిలోమీటర్ల విస్తీర్ణంలో ఉంది.
చరిత్ర
హైదరాబాదు నిజాం కాలంలో నిర్మించబడిన ఈ చెరువు, 1954లో హైదరాబాదు నగరానికి 8 మైళ్ళ దూరంలో ఉన్నట్లు తెలుపబడింది. అయితే, హైదరాబాదు నగర పట్టణీకరణ కారణంగా పాతబస్తీలోని భూమి కనుమరుగైపోవడంతోపాటు ఈ చెరువు విస్తీర్ణం కూడా క్రమక్రమంగా తగ్గుతోంది.
సర్వే ఆఫ్ ఇండియా తీసిన పటాలు, ఉపగ్రహ చిత్రాల ప్రకారం, ఉంది సాగర్ చెరువు, సుమారు 30 కాలువలతో పహాడి షరీఫ్ నుండి తలబ్ కట్ట వరకు విస్తరించి ఉంది.
ప్రమాదాలు
చెరువులోని కొన్ని భాగాలలో చిత్తడినేలలు, నీటి మొక్కలు, రాళ్ళు ఉండడంతో ఇందులోకి ఈతకోసం దిగిన వాళ్ళకు ప్రమదాలు జరుగుతున్నాయి. అనుభవజ్ఞులైన ఈతగాళ్ళు కూడా చెరువు లోపల కాళ్ళు చిక్కుకుంటే తప్పించుకోలేరు. ఈత రానివాళ్ళు ఈ చెరువులో మునిగి చనిపోతున్నారు.
బయటి లింకులు
వర్గం:హైదరాబాద్ చెరువులు
2020–2021 భారత పాకిస్తాన్ సరిహద్దు ఘర్షణలు
జననష్టం
ఈ ఘర్షణల్లో 11 మంది పాక్ సైనికులు మరణించగా, 16 మంది సైనికులు గాయపడినట్లు భారత సైనిక వర్గాలు తెలిపాయి. భారత రక్షణ మంత్రిత్వ శాఖ ప్రకారం ఆరుగురు భారతీయ పౌరులు, నలుగురు సైనికులు, ఒక సరిహద్దు గార్డు మరణించారు. సరిహద్దు వెంబడి పాకిస్థాన్ బంకర్లను మోర్టార్లు కొట్టి ధ్వంసం చేస్తున్న వీడియోలను భారత సైన్యం విడుదల చేసింది.
పాక్ ఆక్రమిత కాశ్మీరులో ఘర్షణల మధ్య ఐదుగురు పౌరులు, ఒక సైనికుడు మరణించినట్లు పాక్ సైనిక వర్గాలు తెలిపాయి.
2020లో భారత్ కనీసం 2,729 సార్లు కాల్పుల విరమణ ఒప్పందాన్ని ఉల్లంఘించిందని, దీని ఫలితంగా 21 మంది పాకిస్తానీ పౌరులు మరణించారని, 206 మంది తీవ్రంగా గాయపడ్డారనీ నవంబరులో, పాకిస్తాన్ విదేశాంగ మంత్రిత్వ శాఖ ప్రకటించింది.
శాంతి ఒప్పందం
భారత పాకిస్తాన్‌లు, హాట్‌లైన్‌లపై చర్చల తరువాత 2021 ఫిబ్రవరి 25 అర్ధరాత్రి నుండి అమలులోకి వచ్చేలా అన్ని కాల్పుల విరమణ ఒప్పందాలను "కఠినంగా పాటించడానికి" ఇరుపక్షాలు అంగీకరించాయని సంయుక్త ప్రకటనను విడుదల చేశాయి. భవిష్యత్తులో ఏవైనా అపార్థాలు ఏర్పడితే పరిష్కరించుకోడానికి ఇప్పటికే ఉన్న హాట్‌లైన్ సంప్రదింపులు, సరిహద్దు ఫ్లాగ్ సమావేశాలను ఉపయోగించుకునేందుకు ఇరుపక్షాలు అంగీకరించాయి.
మూలాలు
వర్గం:భారత పాకిస్తాన్ సరిహద్దు సమస్య
ఫ్యామిలీ డ్రామా
ఫ్యామిలీ డ్రామా 2021లో విడుదలైన తెలుగు సినిమా. మ్యాంగో మాస్‌ మీడియా, రామ్ వీరపనేని సమర్పణలో తేజా కాసరపు, మెహెర్‌ తేజ్‌ నిర్మించిన ఈ సినిమాకు మెహెర్‌ తేజ్‌ దర్శకత్వం వహించాడు. సుహాస్, తేజ కాసరపు, పూజా కిరణ్‌, అనూష నూతుల ప్రధాన పాత్రల్లో నటించిన ఈ సినిమా 2021 అక్టోబరు 29న సోనీ లివ్ ఓటీటీలో విడుదలైంది.
కథ
రామ (సుహాస్), లక్ష్మణ్ (తేజా కాసరపు) ఇద్దరు అన్నతమ్ములు. రామ (సుహాస్) కు ఉద్యోగం లేని కారణంగా తండ్రి (సంజయ్ రథా) రామ్ ని ఇంటి నుండి బయటకు గెంటేస్తాడు. లక్ష్మణ్, యామిని (పూజా కిరణ్) ఇద్దరు ప్రేమ వివాహం చేసుకుంటారు. ఉద్యోగం లేని లక్ష్మణ్ ని రెండు రోజుల్లో ఉద్యోగం సంపాదించుకోకపోతే భార్యాభర్తలు ఇద్దరినీ బయటకు గెంటేస్తానని తండ్రి (సంజయ్ రథా) ల‌క్ష్మ‌ణ్‌కు వార్నింగ్ ఇస్తాడు. తండ్రి తిడుతున్నాడనే కారణంగా ఇల్లు వదిలి వెళ్లిపోయిన రామ లక్ష్మణ్ కి ఎలా సాయపడ్డాడు? అనేదే మిగతా సినిమా కథ.
బయటి లింకులు
వర్గం:2021 తెలుగు సినిమాలు
వివేకానంద ప్రభుత్వ డిగ్రీ కళాశాల, విద్యానగర్
ఉస్మానియా విశ్వవిద్యాలయా నికి అనుబంధంగా ఉన్న, వివేకానంద ప్రభుత్వ డిగ్రీ కళాశాల (విజిడిసి) , హైదరాబాద్ నగరం నడిబొడ్డున గల విద్యానగర్ ప్రాంతంలో ఉంది. ఇది హైదరాబాద్‌లోని పురాతన ఉన్నత విద్యా సంస్థలలో ఒకటి.
చరిత్ర
ఈ కళాశాల 1966 సంవత్సరంలో స్వామి వివేకానంద ఎడ్యుకేషన్ సొసైటీ (ఎస్ వి ఇ ఎస్) తెలుగు కళాశాల పేరుతో ఆంధ్రప్రదేశ్ మాజీ ముఖ్యమంత్రి డాక్టర్ మర్రి చెన్నా రెడ్డి, ప్రముఖ సాహితీవేత్త ఆచార్య ఖండవల్లి లక్ష్మీ రంజనం అధ్యక్షతన స్థాపించబడింది. ఎస్ వి ఇ ఎస్, తెలుగు కలశాల అనేది ఆర్ట్స్, కామర్స్‌లలో పియుసి, యుజి కోర్సులను అందించే ఒక మిశ్రమ కళాశాల. ఇది 1982లో ప్రభుత్వం ఆధీనంలోకి వెళ్ళాక ఎస్ వి ఇ ఎస్ ప్రభుత్వ తెలుగు కళాశాల (సాయంత్రం) గా మారింది. ఆంధ్రప్రదేశ్ ప్రభుత్వ విధి విధానాలకు అనుగుణంగా, కళాశాలను 1990లో ఉదయపు కళాశాలగా మార్చి, వివేకానంద ప్రభుత్వ కళాశాల, విద్యానగర్ అని పేరు పెట్టారు. 2002లో, పియుసి రెండుగా విభజించబడటం వలన, వివేకానంద ప్రభుత్వ డిగ్రీ కళాశాలగా మార్చి, బిఎస్సి, లైఫ్సైన్సెస్ కోర్సులను చేర్చారు. 1970లో యూజీసీ చట్టంలోని 2 (ఎఫ్), 12 (బి) ప్రకారం కళాశాలకు ప్రభుత్వ గుర్తింపు లభించింది. ప్రస్తుతం ఇది దాదాపు 1700 మంది విద్యార్థులు ఉన్నత విద్యను పొందడానికి అవసరమయిన సౌకర్యాలను అందిస్తుంది.
న్యాక్ గుర్తింపు
కళాశాలకు 2022 సంవత్సరంలో న్యాక్ చే 'A' గ్రేడ్‌లో 3.14 సీజీపీఏతో గుర్తింపు లభించింది.
ప్రస్తుత సౌకర్యాలు
కళాశాల, విశాలమైన ఆట మైదానం కలిగి, భవనం మూడు బ్లాకులలో తరగతి గదులు, ప్రయోగశాలలు, రీడింగ్ రూమ్, ఇ-కార్నర్‌తో కూడిన లైబ్రరీ, తెలంగాణ స్కిల్ నాలెడ్జ్ సెంటర్ (టిఎస్ కేసి), మన టివి, ఎన్ ఎస్ ఎస్ వంటివి కలిగి ఉంది.
కంప్యూటర్ సైన్స్ డిపార్ట్మెంట్
రెండు కంప్యూటర్ లాబ్స్ కలిగి ఉంది. ఆరుగురు  టీచింగ్ స్టాఫ్ ఉన్నారు.
thumb|కంప్యూటర్ ల్యాబ్